Y5ZONE

Y5ZONE係香港嘅一個WiFi服務供應商，響中國北京、上海、廣州、深圳同香港各區設立咗大約4000個熱點。

歷史
Y5ZONE嘅前身係Beenet。2004年，Beenet曾經打算同電訊盈科合作起WiFi，但係電訊盈科拒絕。

2005年，Beenet同新鴻基地產合作，響銅鑼灣世貿中心作試點。結果測試過後，顧客反應理想，新鴻基地產同Beenet合作喺旗下各大嘅商場安裝無線接取器。Beenet嘅合作夥伴就嫌WiFi投資太過大，唔肯搞。Y5ZONE創辦人楊德華將佢擁有嘅Beenet股份畀合作夥伴。同年，楊德華創辦Y5ZONE。

熱點
Y5ZONE喺香港各區超過3500個熱點，包括各大大專院校、麥當勞、星巴克、維他奶飲品自動售賣機、UA戲院同停車場等。麥當勞裏面嘅Y5ZONE熱點提供免費上網，但係每日只可以用20分鐘，Y5ZONE熱點用WiFi IEEE 802.11b/g廣播。

目前，Y5ZONE已經喺中國北京、上海、廣州同深圳設立咗大約400個熱點，大部分起喺麥當勞餐廳裏面，提供免費上網服務，但係每日只可以用30分鐘 。

參閱
PCCW Wi-Fi
Webus
香港政府WiFi通
Free Wi-Fi@HKBN

Y5ZONE
 無線熱點搜尋器

香港科技
無線網絡
香港市辦無線